rlitschk/wikidir huggingface dataset:
Westerbeek betekent Westerbeek, Oort in de Gemeen Sassenborg in’n Landkreis Gifhorn, Neddersassen, Westerbeek, Oort in de Gemeen Oosterholt-Scharmbeek in’n Landkreis Oosterholt, Neddersassen, Westerbeek, Oort in de Gemeen Eversdörp in’n Landkreis Rodenborg, Neddersassen, Westerbeek, Oort in de Gemeen Kappeln in’n Kreis Stemmert, Noordrhien-Westfalen, Westerbeek, Oort in de Gemeen Lienen in’n Kreis Stemmert, Noordrhien-Westfalen, Westerbeek, Beek, de in de Meh münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Westerbeek (hoochdüütsch Westerbeck) is en Dörp in de Gemeen Oosterholt-Scharmbeek in’n Landkreis Oosterholt, Neddersassen. In’n Westen von Westerbeek op de Lange Heid hett de Scharmbeker Beek sien Born. De Borns von’n Giehler Beek un den Möhlenbeek sünd ok nich wied weg in’n Noordwesten un Noordoosten. De Naveröörd sünd Hülsbarg in’n Noorden, Freißenbüttel un Sandhusen in’n Noordoosten, Pennigbüttel in’n Oosten, Oosterholt in’n Süüdoosten, Scharmbeek in’n Süden, Buschhusen un Bargten in’n Süüdwesten, Heilshorn in’n Westen un Garlst in’n Noordwesten. Westerbeek kummt 1182 as Westerbeke toeerst in de Oorkunnen vör. In’n Eersten Weltkrieg sünd 16 Soldaten ut Westerbeek fullen oder vermisst. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Westerbeek in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Scharmbeek in’n Kanton Oosterholt. De Oort hett vör 1848 to dat Gericht Sandbeek un denn von 1848 bet 1885 to de Vaagdie Sandbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en, grötteren Kreis Oosterholt tohoopgahn is. De Oort is an’n 29. September 1936 Deel von de Gemeen Oosterholt-Scharmbeek worrn. Westerbeek is evangeelsch-luthersch
Wilfried Geiger (* 23. September 1952 in Stood) is en düütschen Kommunalpolitiker. He weer von 2006 bet 2014 de hauptamtliche Börgermeester von de Stadt Bookholt. Geiger is 1952 in Stood boren. Nadem he de School afslaten hett, hett he en Loopbahn in de Verwaltung anfungen. He is Diplom-Verwaltungswirt (FH) un weer 21 Johr in de Stadtverwaltung von Buxthu. To’n 1. November 1991 is he denn in de Verwaltung von de Stadt Bookholt wesselt. In Bookholt weer Geiger toeerst Amtsleiter, denn Dezernent un Stadtkämmerer. He weer blangen de Finanzen ok för Personal un Bo tostännig. Geiger is an’n 10. September 2006 as parteilosen Kannedaat mit 67,5 Prozent von de Stimmen för acht Johr as Börgermeester von Bookholt wählt worrn un weer dormit de Nafolger von Börgermeester Norbert Stein von de SPD. Bi de nächste Wahl an’n 25. Mai 2014 hett he sik nich wedder opstellen laten, vonwegen dat he al kort vör dat Rentenöller weer. Siene Amtstied is an’n 31. Oktober 2014 aflopen un sien Nafolger weer denn Jan-Hendrik Röhse von de CDU. In siene Freetied is he in’n Rotary Club aktiv. Wilfried Geiger – Profil. Websteed von de Stadt Bookholt. Afropen an’n 7. Dezember 2012. Bürgermeister Wilfried Geiger tritt nicht
Patriotische Europäer gegen die Islamisierung des Abendlandes is en Vereen ut Dresden, de meent, Düütschland un Europa kemen jummers mehr unner Infloot vun den Islam. He will sik dor gegen stellen. De Liddmaten, de in düssen Vereen dat Seggen hefft, organiseert vun den 20. Oktober 2014 af an jede Week en Demonstratschoon in Dresden gegen de Utlänner- un Asylpolitik. Lieke Demonstratschonen gifft dat ok in annere düütsche Städer. Soziolwetenschoplers meent, de Lüde, de dor mitmaken döen, hören to’n Deel to de Borgerliche Klass un to de Konservativen, weern to’n annern Deel avers ok Rechtspopulisten un Rechtsextremisten. In Düütschland warrt dor to’n Deel butt over diskuteert, ob mit de Lüde, de Pedida in Gang brocht hefft un de dor mitmaakt, snackt weern scholl oder nich. In en Reeg vun Städer in Düütschland gifft dat Gegendemonstratschonen. Lüde ut de Wetenschop un ut de Politik un ok Journalisten seggt, man scholl sik konstruktiv ut’neen setten mit Themas, de vun Pegida up’t Tapeet brocht wurrn sünd, as mit de Sekerheit in Düütschland, Innwannerung un Integratschoon un sunnerlich ok mit dat Mitmaken vun Borgerslüde in de Politik vun en Demokratie. Lutz Bachmann hett de Demonstratschonen in Gang brocht un vormols ok de wichtigsten Reden holen.
Glenburgie is en Whiskybrenneree in de Neeg vun Forres, Morayshire, Schottland. De Destille Glenburgie is 1810 vun William Paul ünner den Naam Kinflat Distillery grünnt worrn. De Produkschoon güng aver offiziell eerst 1829 los. In’t Johr 1870 is Kinflat dicht maakt worrn un acht Johren later ünner den Naam Glenburgie-Glenlivet nee apen maakt. 1884 weer de Brenneree an Alexander Fraser & Co. verköfft, de 1925 bankrott gahn sünd. Dorna hett Donald Mustad dat Regeer bi Glenburgie övernahmen. 1927 weer de Destille vun James & George Stodart Ltd. övernahmen, as de Produkschoon nich lopen de. 1930 hett Hiram Walker sösstig Prozent vun de Andeelen köfft, den Rest den 1936. Glenburgie is 1958 renoveert worrn. Twee Brennblasen (vun’n Tyyp Lomond Still), de vörher bi Inverleven insett weern, sünd nee inboet worrn, und de Single-Malt-Whisky, de dormit brennt worrn is, keem ünner den Naam Glencraig in’n Hannel. De Molteree is dicht maakt worrn. De Lomond stills sind 1981 gegen traditschonelle pot stills uttuuscht worrn. In’t Johr 1987 is Hiram Walker denn vun Allied Lyons övernahmen worrn. In de Johren 2004/2005 is de Destille för ruchweg 4,3 Millionen £ nochmol vullstännig renoveert worrn. Siet de Tiet is de Brenneree op’n aktuellen Stand vun de
Wolfgang Vockel (* 19. Dezember 1955 in Cuxhoben) is en düütschen Kommunalpolitiker. Vockel is 1955 in Cuxhoben boren un weer von 1962 bet 1966 op de Grundschool Ritzbüttel. Na de Grundschool is he 1966 op dat Gymnasium Cuxhoben ween un hett dor 1974 sien Abitur maakt. Von 1974 bet 1976 weer he bi’n Wehrdeenst bi de Luftwapen. 1976 bet 1979 weer Vockel denn in’n Vörbereitungsdeenst mit anschließender Loopbahnprüfung för den gehobenen allgemenen Verwaltungsdeenst in dat Land Neddersassen. Vockel hett in de Johren 1980 bet 1983 an de Verwaltungsakademie Oostwestfalen-Lippe in Deppelt studeert. Von 1979 bet Oktober 1986 weer he Beamten bi de Stadtverwaltung in Cuxhoben un denn von 1. November 1986 bet 31. August 1995 Samtgemeendirekter bi de Samtgemeen Hadeln un Stadtdirekter von de Stadt Oterndörp. An’n 1. September 1995 is de parteilose Vockel as Börgermeester von de Stadt Tauberbischofsheim in Baden-Württemberg wählt worrn. In’n Juni 2003 (93,47 %) un Juni 2011 (74,64 %) is he mit grote Mehrheit wedderwählt worrn. 2004 weer Vockel as Parteilosen ünnerstütt von de CDU Kannedaat för den Posten as Böverbörgermeester von Konstanz. Vockel is ok in’n Kreisdag von’n Main-Tauber-Kreis un dor in de CDU-Frakschoon. Biografie von Wolfgang Vockel op tauberbischofsheim.de (hoochdüütsch) Main-Post: Mit 75
Johann Pieper (* 20. Dezember 1903 in Greetsiel; † 13. August 1985 in Oterndörp) weer en neddersassischen Politiker von de SPD. Pieper is 1903 in Greetsiel boren un na de School von 1924 bet 1933 Beroopssoldaat ween. 1934 is he toeerst Supernumerar worrn un is 1936 as Stüürinspekter anstellt worrn. 1949 is he Stüürböverinspekter worrn. Pieper weer en Reeg Johren lang Sachgebietsleiter för Vollstreckung, Lohnstüür un Bueree. 1949 müss em dat rechte Böverbeen amputeert warrn. Von 1946 bet 1963 weer he Vörsitter von’n Bedrievs- un Personalraad bi dat Finanzamt Oterndörp. Pieper weer Vörsitter von’n Oortsvereen von de SPD un Liddmaat in’n Kreisvörstand. Ok in’n Vörstand von’n Ünnerbezirk, Bisitter in’n erweiterten Bezirksvörstand un Liddmaat von’n Kommunalutschuss von’n Bezirk Noord-Neddersassen von de SPD weer he. 1948 is Pieper Raadsherr in de Stadt Oterndörp worrn. 1951 is he Afornten in’n Kreisdag von’n Landkreis Land Hadeln worrn un weer en Reeg Johren Frakschoonsvörsitter von de SPD in Kreisdag un Stadtraad. He weer Viez-Börgermeester von Oterndörp un Viez-Landraad von’n Landkreis Land Hadeln. In de föffte Wahlperiood von’n 27. Juli 1965 bet to’n 5. Juni 1967 un de sösste Wahlperiood von’n 6. März 1970 bet to’n 20. Juni 1970 weer he Afornten in’n Landdag von Neddersassen.
Adalbert Herwig (* 5. April 1901 in Allendorf; † 17. Juni 1961 in Wene) weer en düütschen Politiker von de NSDAP. Herwig is 1901 in Allendorf boren un weer eerst op de Volksschool un denn op de Hannelsschool. Von 1919 bet 1921 weer he bi dat Jägerkorps von Chappuis un dat Reserve-Jäger-Bataillon 11 (Marburg). Dor hett he bi de Gefechten 1919/1920 in dat Rhienland un in Oberschlesien mitmaakt. He hett denn in de Holtbranche arbeidt un weer von 1927 af an Landarbeider. Nadem he al siet 1922 to verscheden Wehrverbänn tohöört hett, is Herwig an’n 1. August 1929 in de NSDAP rin, in de he mit de Tied verscheden Funkschonen harr (ünner annern as Gauamtsleiter). Üm de sülve Tied güng he ok in de SA rin, in de he an’n 8. April 1931 Standartenführer worrn is un denn Brigadeführer von de SA-Brigade 59 (Oberharz). Von März 1933 bet Mai 1945 weer Herwig Afornten von de NSDAP in’n Rieksdag, in den he as Kannedaat in’n Wahlkreis 15 (Oosthannover) rinkamen weer. Von 1. Dezember 1936 bet 1942 weer he ok Börgermeester von de Stadt Oterndörp. Normdaten: GND: 130431761 (OGND, AKS) | VIAF: 3580252 | Wikipedia-Personensöök
De Samtgemeen Geestoort (hoochdüütsch Samtgemeinde Geesteort) weer en Rebeetsverband in’n Noordwesten von’n Landkreis Wersermünn. De Samtgemeen is to’n 1. Januar 1971 ut de Gemenen Bramel, Schippdörp un Sells billt worrn. Mit de Kommunalreform in Neddersassen von’n 1. März 1974 is de Samtgemeen denn in de Gemeen Schippdörp opgahn.
De Moorbörger Barg is en künstlichen Barg in Moorborg. De Barg is in de Tied na 2000 anleggt worrn, as se dat Containerterminal Oolwarder boot hebbt. De Eer, de dor bi över weer, hebbt se dor aflagert. De Barg liggt an’n Süüdrand von dat Terminal op en Rebeed von üm un bi 35 Hektar. Dat Rebeed is 1,4 Kilometer lang un maximal 350 Meter breed. De höögste Punkt liggt op 21,9 Metern över Normalnull an dat bredere Oostenn von’n Barg, dat an de Süderelv grenzt. De smale Westdeel, de dör en lütten Bargsadel aftrennt is, is blots 18,6 Meter hoog. An de Süüdkant von’n Barg liggt glieks Moorborg. De Barg is an’n 11. Juni 2005 as Freetiedrebeed offiziell freegeven worrn. Dat gifft en dicht Nett von Wannerweeg över den kumpletten Barg, op den grote Magerrasenrebeden liggen doot, aver ok Streiaavtwischen, Doodholtrebeden un Fuchtbiotopen. Von’n höögsten Punkt reckt de Sicht över dat Containerterminal över de Köhlbrandbrügg bet na de Hambörger Binnenstadt in’n Noorden un na de Horbörger Bargen in’n Süden. Digitaler Atlas Nord Die Moorburger nahmen ihren Berg in Besitz. In: Hamburger Abendblatt von’n 13. Juni 2005 Moorbörger Barg. Mehr Biller, Videos oder Audiodateien to’t Thema gifft dat bi Wikimedia Commons.
Schätzendörp (hoochdüütsch Schätzendorf) is en Dörp in de Gemeen Äästörp (Samtgemeen Hanstää) in’n Landkreis Horborg, Neddersassen. Dat Dörp liggt in de Lümbörger Heid. Twüschen Schätzendörp un Sohrndörp löppt de Büner Beek langs, de nich wied von dat Dörp af in de Smale Au münnt. De flütt denn wieder na Noorden na de Seev to. De Naveröörd sünd Niendörp un Tiesenbarg in’n Noorden, Garlstörp in’n Noordoosten, Lübberstää un Äästörp in’n Süüdoosten, Sohrndörp un Su’möhlen in’n Süden, Unnel in’n Westen un Ollsen in’n Noordwesten. Schätzendörp kummt 1244 toeerst in de Oorkunnen vör. De öllste Hoff in dat Dörp is de Degenhoff, de 1339 toeerst nawiest is. De öllsten Delen von dat hüdige Gebüüd sünd von 1527. In’n Eersten Weltkrieg sünd acht Soldaten ut Schätzendörp fullen oder vermisst. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Winsen tohöört. Blots von 1852 bet 1859 hett dat Dörp kort to dat Amt Solzhusen höört. Na 1885 weer dat in’n Kreis Winsen. 1932 is dat
Tomatin is en Whisky-Brenneree in den Oort Tomatin in de Graffschop Inverness-shire an’n Oostrand vun de Monadhliath Mountains in Schottland. De Anfäng vun de Destille gaht torüch bit in’t 15. Johrhunnert, as Veehhännlers un -drievers jemehrn Whisky vun en Brenneree in’t Old Laird’s House köfft hebbt, woneem vundaag de Tomatin-Brenneree steiht. 1897 weer de Brenneree offiziell grünnt un von dor an na Gesett bedreven. 1906 is Tomatin bankrott gahn, man al 1909 weer se wedder apen maakt. Mit twee Brennblasen weer se bit 1956 een vun de lütteren Destillen, man denn kemen twee wietere Brennblasen dorto. Twee Johren later weern noch mol twee Brennblasen inboet un 1961 denn noch mol veer Stück. En föffte Brennblaas keem 1964 dorto, so dat Tomatin för korte Tiet de eenzige schottische Whiskybrenneree weer, de en unevene Tall vun Brennblasen (stills) harr. In’t Johr 1974 sünd denn noch mol dree Brennblasen dorto kamen, gliektietig is de egene Molteree dicht maakt worrn. Mit wtölf Millionen Liter in’t Johr weer Tomatin to de Tiet de gröttste Whiskybrenneree in Schottland. 1985 is de Destille wedder insolvent wesen un is 1986 denn vun de japaansche Takara Shuzo Co. and Okara & Co. övernahmen worrn, de dormit dat eerste japaansche
Seeler is de Familiennaam von Christian Seeler (* 1958), düütschen Schauspeler un Intendant, Dieter Seeler (1931–1979), düütschen Footballspeler, Edgar V. Seeler (1867–1929), US-amerikaanschen Architekt, Erwin Seeler (1910–1997), düütschen Footballspeler, Georg Seeler (1895–1979), düütschen Politiker (SPD), Hans-Joachim Seeler (1930–2015), düütschen Politiker (SPD), Ingrid Seeler (* 1928), düütsche Politikerin (SPD), Joachim Seeler (* 1964), düütschen Politiker (SPD), Margarete Seeler (1909–1996), düütsche Künstlerin, Grafikerin, Malerin un Schrieversche, Moriz Seeler (1896–1942), düütschen Dichter un Schauspeler, Nick Seeler (* 1993), US-amerikaanschen Ieshockeyspeler, Otto F. Seeler (1913–1997), US-amerikaanschen Architekt, Silva Seeler (* 1951), düütsche Politikerin (SPD), Uwe Seeler (1936–2022), düütschen Footballspeler, Walter Seeler (1929–1996), düütschen Journalist, Wilhelm von Seeler (1861–1925), düütschbaltschen Jurist. Kiek ok bi: Seler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lord-Howe-Eiland (engelsch Lord Howe Island) is en Eiland, dat to Australien höört un in de Tasmansee liggt. Lord-Howe-Eiland liggt so wat 630 Kilometer oosten de Küst vun’n austraalschen Bundsstaat Neesüüdwales. Se liggt merrn in de Tasmansee, wat’n Deel vun’n Pazifik is, an’e Grenz vun’n Lord-Howe-Rügg to’t Tasman-Becken. Dat Eiland stellt mit de lütten Eilannen in de Neegd un de Ball-Pyramid dat eenzige Land in’n Ümkrink vun en poor 100 Kilometers dor. Lord-Howe-Eiland is foormt as en Seeß, üm un bi ölven Kilometers lang un bet to twee Kilometers breed. Ehr Flach is 14,6 km². De Westküst warrt vun en grote Bucht mit sied Water un lange Sandstränn billt, de lieks as en Halvkreis foormt is un de to’n groten Deel dör en Korallenriff afslaten warrt un en Laguun billt. De Oostküst is nich so stark indeelt, hett aver ok en poor lüttere Sandbuchten. Twee Bargen, Mount Ligbird (777 m) un Mount Gower (875 m), bestimmt dat Süüdenn vun dat Eiland, jemehr Toppen billt en Plateau; ok hier gifft dat hoge Klinten. Midd un Noorden vun dat Eiland warrt vun weniger hoge Bargen präägt, de to’n Deel ok Klinten foormt. In’n Noorden vun’e Midd liggt en depere Evene. In de See
Georg Weidenhöfer is de Naam von Georg Weidenhöfer (1834–1900), düütschen Politiker, Georg Weidenhöfer (1882–1956), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Industrie- un Hannelskamer Stood för den Elv-Werser-Ruum (IHK Stood) is dör Gesett verankert de Sülvsverwaltungsorganisatschoon för de gewarvliche Weertschop in dat Rebeed von de Landkreise Stood, Cuxhoben, Rodenborg, Oosterholt un Veern. De Industrie- un Hannelskamer is tostännig för 47.000 Bedrieven in dit Rebeed. Se hett ehren Seet in’n Schaperstieg 2 in Stood un Geschäftsstellen in Veern (siet 1946) un Cuxhoben (siet 1958). De IHK is Liddmaat von’n Düütschen Industrie- un Hannelskamerdag, de IHK Noord un de Kamerunion Elv/Oder. De IHK Stood is en Körperschaft des öffentlichen Rechts na dat IHK-Gesett von’n Bund un dat neddersassische Utföhrungs-Gesett to dat IHK-Gesett. Se ünnerliggt de Rechtsopsicht von dat Land. Mit en Verordnung von’n 23. Oktober 1866 sünd in de Landdrostie Stood binnen dat Königriek Hannover veer Hannelskamern inricht worrn, in Stood, Veern, Buxthu un Geestmünn. 1870 is dat Königriek Hannover von Prüßen annekteert worrn. An’n 1. Oktober 1871 sünd de Hannelskamern in Stood un Buxthu al wedder oplööst worrn. Dat Rebeed hett denn to de Industrie- un Hannelskamer Horborg höört. De Hannelskamern doot siet 1924 Industrie- un Hannelskamern heten. In de Tied von’n Natschonalsozialismus sünd de Kamern na dat Führerprinzip utricht worrn un dröffen sik nich mehr sülvs verwalten. 1937 is na
Su’möhlen (hoochdüütsch Sudermühlen) is en Oort in de Gemeen Äästörp (Samtgemeen Hanstää) in’n Landkreis Horborg, Neddersassen. Su’möhlen liggt in de Lümbörger Heid an’t Över von de Smale Au. Nich wied von den Oort weg in’n Süden münnt de Radenbeek in de Smale Au. De Naveröörd sünd Schätzendörp un Sohrndörp in’n Noorden, Äästörp in’n Oosten, Döhl in’n Süden, Wils in’n Süüdwesten un Unnel in’n Westen. Su’möhlen kummt 1370 as Sudermolen toeerst in de Oorkunnen vör. 1881 hett de Familie Rabeler den Hoff övernahmen. 1946 is de Hoff afbrennt. Na den Brand is dat Wahnhuus wedder opboot worrn un de Besitters hebbt dor en Restaurant in inricht. Dat Restaurant mit Frömmenkamern hett 1948 opmaakt. De Watermöhl an de Smale Au hett noch bet 1950 Koorn mahlt un is denn tomaakt worrn. 1959 is de Anlaag to en Hotel utboot worrn, dat 1974 en ne’en Trakt mit 24 Kamern un en Wellness-Bereich mit Swemmbad, Sauna un Solarium kregen hett. 1994 hebbt se dat Hotel üm noch en Etaasch opstockt. In de Franzosentied von 1810 bet 1814 hett de Oort to de Mairie Garlstörp in’n Kanton Garlstörp höört. Dat Rebeed hett in disse Tied 1810 to dat Königriek Westfalen un von 1811 bet 1814
Dat Gymnasium Solzhusen is en Gymnasium an’n Krüüzweg 33 in’n Süden von Solzhusen. Glieks blangenan is de Oberschool. Dat Gymnasium is in en Private Public Partnership von de Deutsche Immobilien Leasing boot worrn. Köst hett dat so bi söven Millionen Euro. De Landkreis Horborg as Schooldreger mutt 20 Johr lang Raten betahlen, de von 423.000 Euro in’t eerste Johr later op 500.000 Euro anstiegen doot. Dat Gymnasium hett mit dat Schooljohr 2002/2003 to’n 1. August 2002 apenmaakt un harr in’t eerste Johr 188 Schölers in de Klassen 7-9. Bevör dat Gymnasium in Solzhusen apenmaakt hett, müssen de Schölers ut’n Süden von’n Landkreis Horborg na dat Gymnasium Winsen, dat Gymnasium Öhm oder en Gymnasium in Lümborg. De Sporthall is 2003 trech worrn. 2012 harr de School 794 Schölers in 35 Klassen un 72 Schoolmeesters. 2002-2019: Norbert Stüven 2019 : Jens Peter (för 'n Tiet) 2019- : Dorit von Hoerschelmann Websteed von dat Gymnasium Solzhusen (hoochdüütsch) Koordinaten:53° 13′ N, 10° 10′ O
Bissen betekent Bissen, dat Verhollen, wenn en Deert dörneiht, Bissen, Oort in de Gemeen Bissen in’n Landkreis Heidkreis, Neddersassen, Bissen, Oort in de Gemeen Wegberg in’n Kreis Heinsberg, Noordrhien-Westfalen, Bissen, Oort in de Gemeen Bissen in Luxemborg, Bissen, Oort in de Gemeen Gulpen-Wittem, Limborg, Nedderlannen, Bissen, Eiland an de Küst von Sweden, Bissen, Utdruck för Waterkanaals in’t Wallis, Swiez, Bissen, utstorven Eddelfamilie ut Bissenderp. Bissen is de Familiennaam von Herman Wilhelm Bissen (1798–1868), däänschen Bildhauer, Rudolf Bissen (1846–1911), däänschen Maler, Vilhelm Bissen (1836–1913), däänschen Bildhauer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Tasmansee is ene Blangensee in’t Rebeet twischen Australien un Neeseeland in’n Süüdwesten vun’n Pazifik. Den Naam hett de See vun’n hollandschen Opdecker Abel Tasman af, de 1642/1643 op Reis rund üm Australien güng un dorbi ok Neeseeland un Tasmanien opdeck. To de Tasmansee höört na de Internatschonale Hydrograafsche Organisatschoon de Rebeden oosten de austraalschen Bundsstaten Neesüüdwales, Victoria un Tasmanien. Mit de Grenz vun Neesüüdwales to Queensland in’n Noorden geiht de Tasmansee in de Korallensee över. In de Tasmansee liggt en poor Gruppen vun Eilannen, de wiet vun Neeseeland un Australien af liggt un all to Australien höört: Lord-Howe-Eiland Ball-Pyramid Norfolk-Eiland, an de Grenz to de Korallensee. Koordinaten:37° 17′ 46″ S, 160° 31′ 30″ O
Neenkerken (hoochdüütsch Neuenkirchen) is de Hauptoort von de Gemeen Neenkerken in’n Landkreis Heidkreis, Neddersassen. Binnen de Gemeen billt dat Dörp en egen polietsche Oortschop. Bi Neenkerken höört ok de lüttjen Öörd Holtmannshoff un Hertel mit bi. De Oort liggt in de Lümbörger Heid op dat linke Över von’n Hahnenbeek. De Naveröörd sünd Schworgen un Delsen in’n Noorden, Jilbern in’n Noordoosten, Limbeek un Levern in’n Oosten, de Scheperhoff, Wiegen, Falshoorn un Leitzen in’n Süüdoosten, Frielingen un Eitze in’n Süden, Holtmannshoff, Behningen un Drögenbossel in’n Süüdwesten, Hertel, Rutenmöhl un Hartböhn in’n Westen un Platenkamp, Täwel un Brochdörp in’n Noordwesten. De Oort kummt 1283 as Vrybann Nienkerken toeerst in de Oorkunnen vör. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neenkerken in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra. De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de
Snevern (hoochdüütsch Schneverdingen) is de Hauptoort von de Gemeen Snevern in’n Landkreis Heidkreis, Neddersassen. Bi de Oortschop Snevern höört ok de Öörd Gallhoorn, Hansahlen un Höpen mit bi. Mit düsse Öörd un mit dat Dörp Zoarn is Snevern vondaag tohoopwussen. De Oort liggt in de Lümbörger Heid direkt an’n Westrand von dat Naturschuulrebeed Lümbörger Heid. Dat Pietzmoor liggt in’n Süüdoosten. Dat Water ut dat Rebeed flütt in’n Süden över de Veers af un in’n Noordoosten över’n Osterwe’er Beek na de Ruschwe. De Naveröörd sünd Hansahlen, Höpen un Wintemaur-Gäbesdörp in’n Noorden, Reinsählen, Baal, Habenbeck-Nerndörp un Habenbeck-Bobendörp in’n Noordoosten, Wulfsbarg, Tütsbarg, Benninghöben un Behrn in’n Oosten, Bockhäbe, Schaal, Häbe, Möhr un Pietz in’n Süüdoosten, Hämsen, Langloh, Dannhost, Wieckhost un Gallhoorn in’n Süden, Stimbeck, Hasselhoff, Vöden un Schüllern in’n Süüdwesten, Lünzenbrookhoff, Zoarn un Lünzen in’n Westen un Schultenwe, Grotenwe, Osterwe un Issell in’n Noordwesten. In dat Johr 1231 is Snevern eerstmals oorkundlich nömmt wurrn. De Bischop Iso vun Veern hett do den Ministerialen Lippold von Zahrenhusen dwungen, up de Vaagdie „Snewordinge“ to verzichten. In dat 19. Johrhunnert is in Snevern veel Ledder verarbeidt worrn, ut dat ünner annern Schoh herstellt worrn sünd. To de besten Tieden harr Snevern över 300 Schohmakers. Vondaag is